Diari Oficial de la Generalitat Valenciana


Sumari del DOGV 9554, del 15-03-2023 (2023/2585)

CORRECCIÓ d'errades de l'Ordre 35/2022, de 15 de desembre, de la Conselleria de Justícia, Interior i Administració Pública, per la qual es convoquen proves selectives d'accés als cossos i escales del subgrup A2, sector administració general i especial, torn lliure general, persones amb diversitat funcional i malaltia mental, pel sistema de concurs oposició, per a cobrir les places que preveu l'annex II del Decret 69/2022, de 27 de maig, del Consell.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9554

Data del DOGV
:   15-03-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/2585


Data del document
:   06-03-2023

Organisme emissor
:   Conselleria de Justícia, Interior i Administració Pública

Tipus de document
:   Correcció d'errades

Correcció d'errades

 Descriptors 

:   * Conselleria de Justícia, Interior i Administració Pública
    * concurs administratiu

CORRECCIÓ d'errades de l'Ordre 35/2022, de 15 de desembre, de la Conselleria de Justícia, Interior i Administració Pública, per la qual es convoquen proves selectives d'accés als cossos i escales del subgrup A2, sector administració general i especial, torn lliure general, persones amb diversitat funcional i malaltia mental, pel sistema de concurs oposició, per a cobrir les places que preveu l'annex II del Decret 69/2022, de 27 de maig, del Consell. [2023/2585]  
L'apartat 2 de l'article 109 de la Llei 39/2015, d'1 d'octubre, del procediment administratiu comú de les administracions públiques permet rectificar en qualsevol moment, d'ofici o a instàncies de les persones interessades, les errades materials, de fet o aritmètiques existents en els seus actes.  
En l'Ordre 35/2022 publicada en el DOGV número 9493 de 20.12.2022, s'han advertit les errades següents en el «Annex IV B) PART ESPECIAL», pág. 67401 i següents.  
  
Primer  
Respecte a la Convocatòria 142/21: A2-14-02 Superior de gestió en enginyeria tècnica agrícola de l'administració de la Generalitat, escala Investigació i experimentació agrària es dona una nova redacció completa del temari (pág. 67717, 67659, 67562 y 67441).  
  
Segon  
Respecte a la Convocatòria 144/21: A2-16-03 Superior de gestió en acció social de l'administració de la Generalitat. Escala Treball social s'esmena l'error advertit per l'omissió del tema 8 (pág. 67993).  
  
  
Es procedeix a la seua esmena en els següents termes:  
  
Primer  
Convocatòria 142/21: A2-14-02 Superior de gestió en enginyeria tècnica agrícola de l'administració de la Generalitat, escala Investigació i experimentació agrària, (pàgina 67654), es dona una nova redacció completa del temari.  
  
I. Sector agroalimentari valencià i polítiques publiques  
  
Tema 1. El Sector Agrari Valencià.  
Trets macroeconòmics bàsics de l'agricultura de la Comunitat Valenciana. La producció de la branca agrària. Importància, composició i distribució. La renda agrària. Evolució i distribució. Ocupació i despeses fora del sector. El sector agroalimentari en l'economia de la Comunitat Valenciana.  
Tema 2. Tipus d'agricultura a la Comunitat Valenciana.  
Tipus d'agricultura a la Comunitat Valenciana: secà, regadiu extensiu i regadiu intensiu. Distribució Territorial. Característiques. Principals produccions. Problemàtica i perspectives de futur.  
Tema 3. L'empresa en el sector de la indústria agroalimentària.  
Característiques i tipus. Principals produccions. Principals matèries primeres. Distribució territorial de la indústria agroalimentària. Marc estratègic de la indústria de l'alimentació i begudes a Espanya. Contribució de la indústria agroalimentària al desenvolupament rural.  
Tema 4. L'estadística agrària.  
Fonts d'informació de l'estadística agrària. La programació estadística a la Unió Europea, a Espanya i en la Comunitat Valenciana. Principals estadístiques agràries de la Comunitat Valenciana. Cens Agrari. Enquesta d'estructures agràries.  
Tema 5. Associacionisme agrari i pesquer en la Comunitat Valenciana.  
Cooperativisme valencià: règim jurídic; òrgans de govern. Cooperatives agràries. Principals dades econòmiques de l'activitat cooperativa en l'àmbit agrari i agroalimentari. Societats Agràries de Transformació (SAT). Les organitzacions de productors. Les confraries de pescadors.  
Tema 6. Política d'estructures agràries a la Comunitat Valenciana.  
  
Problemàtica. La Llei 5/2019 d'Estructures Agràries de la Comunitat Valenciana: Objecte, Objectius, Títol III, Títol IV i Títol VI.  
Tema 7. Política d'investigació desenvolupe i innovació agrària i alimentària.  
Planificació, programació, organització i difusió de la investigació agrària. L'Institut Valencià d'Investigacions Agràries. La formació professional agrària reglada i no reglada. El sistema educatiu actual i la formació professional agrària. La difusió del coneixement en el medi rural i agrari. Els sistemes d'assessorament a les explotacions, el paper dels Akis.  
Tema 8. La cadena alimentària.  
Definició. Principals operadors i relacions entre ells. Cadena tradicional i cadena moderna, diferències. Directiva relativa a les pràctiques comercials deslleials en les relacions entre empreses en la cadena de subministrament agrícola i alimentari. Mesures de millora de la cadena alimentària: la Llei 12/2013, de 2 d'agost, de mesures per a millorar el funcionament de la cadena alimentària i les seues modificacions.  
Tema 9. La política de qualitat alimentària.  
Antecedents: el codi alimentari. Les normes de qualitat. La qualitat diferenciada: DOP, IGP i ETG. Referència a vins i altres productes agrícoles i alimentosos. Registre Comunitari. Caracterització de la qualitat diferenciada a Espanya i a la Comunitat Valenciana.  
  
II. Política agrària i pesquera comunitària  
  
Tema 10. La PAC 2023-2027.  
Objectius de la nova PAC. El Pla Estratègic de la PAC (PEPAC): Disseny i estructura. Marc pressupostari i instruments financers. Especial referència a la Comunitat Valenciana.  
Tema 11. Les ajudes de la PAC per al suport a la renda.  
Ajudes Desacoblades: Ajuda bàsica a la renda per a la sostenibilitat, ajuda redistributiva, ajuda a joves. Ajudes directes associades a l'agricultura i la ramaderia. Ajudes a zones amb limitacions naturals.  
Tema 12. L'arquitectura verda de la PAC.  
La condicionalitat reforçada i la seua aplicació en la Comunitat Valenciana. Els Ecoregímens i la seua aplicació en la Comunitat Valenciana. Les ajudes agroambientals i per a l'agricultura ecològica en la Comunitat Valenciana.  
Tema 13. Controls.  
Controls d'admissibilitat: Controls preliminars, Controls creuats i Monitoratge. Control de requisits no monitoritzables. Actualització de SIGPAC i retroactivitat.  
Tema 14. Les mesures sectorials de la PAC.  
L'Organització Comuna dels Mercats dels Productes Agraris (OCMA). Principals productes regulats. Mesures de mercat interior. Organitzacions de productors i organitzacions interprofessionals. Disposicions per als intercanvis comercials amb tercers països. Mesures excepcionals. Especial referència a la Comunitat Valenciana.  
Tema 15. La política de desenvolupament rural en la PAC 2023-2027 (I).  
Intervenció 6841: Inversions productives en explotacions agràries. Intervenció 6842: Inversions en transformació. Intervenció 68855: Inversions en infraestructures de regadiu i agràries. Aplicació en la Comunitat Valenciana Intervenció 6961: Establiment de joves agricultors. Aplicació en la Comunitat Valenciana.  
Tema 16. La política de desenvolupament rural en la MVQ 5593 - 2027 (II).  
Intervenció 7119: LEADER. Intervenció 7131: Cooperació per a promoure la participació en els règims de qualitat dels productes agrícoles i alimentosos. Intervenció 7132: Cooperació per a la promoció dels productes agrícoles i alimentosos en règims de qualitat. Intervenció 7612: Grups de cooperació per a la innovació no relacionats amb la AEI-Agri. Aplicació en la Comunitat Valenciana.  
Tema 17. La llei de la PAC.  
Objectius i àmbits d'aplicació. El Sistema d'informació d'explotacions agrícoles i ramaderes i de la producció agrària (SIEX). El registre d'explotacions agràries i el quadern d'explotació. Règim Sancionador.  
  
Tema 18. La Política pesquera comuna (PPC).  
Antecedents i evolució de la PPC. Règim de quotes i captura. La política estructural pesquera. La OCM del sector de la pesca. Característiques principals de la regulació. El Fons Europeu Marítim i de Pesca. Aplicació a la Comunitat Valenciana.  
Tema 19. Higiene dels productes alimentosos.  
Normativa comunitària en matèria d'higiene dels aliments: antecedents, obligacions dels operadors d'empresa alimentària, guies de pràctiques correctes d'higiene, requisits d'higiene per als operadors de la producció primària i d'empresa alimentària. Legislació nacional en matèria d'higiene de la producció primària agrícola, Registre General de la Producció Agrícola, Programa de Control Oficial de la Producció Primària Agrícola.  
Tema 20. La qualitat agroalimentària i el seu control.  
Qualitat en els aliments: definició i principis. Qualitat diferenciada: figures de qualitat. Pla Nacional de Control Oficial de la Cadena Alimentària: Reglament 2017/625 relatiu als controls i altres activitats oficials, programes relacionats amb la qualitat alimentària i eines de coordinació. El control voluntari: organismes de certificació.  
  
Tema 21. La Producció Ecològica.  
Normativa reguladora. Objectius. Principis. Distribució geogràfica, produccions i rendiments en la Comunitat Valenciana. Requisits agronòmics. Traçabilitat. Controls i certificació. El Comité d'Agricultura Ecològica de la Comunitat Valenciana (CAECV). El Pla Valencià de Producció Ecològica.  
Tema 22. El sector agrari i el medi ambient.  
Influències de l'agricultura en el medi ambient. L'agricultura i els béns públics mediambientals. Repercussions de la legislació mediambiental europea en l'activitat agrària. La Directiva 91/676/CEE relativa a la protecció de les aigües contra la contaminació produïda per nitrats utilitzats en l'agricultura. Reial decret 47/2022, de 18 de gener, sobre protecció de les aigües contra la contaminació difusa produïda pels nitrats procedents de fonts agràries: Zones Vulnerables; Codi de bones Pràctiques agràries; Programa d'actuació.  
Tema 23. El sector agrari i el canvi climàtic.  
Fonts d'emissió de gasos d'efecte d'hivernacle (GEI) en l'agricultura. Magnitud, importància relativa i evolució de les emissions GEI del sector agrari a Espanya. Els compromisos d'Espanya en matèria de canvi climàtic. Objectius de reducció d'emissions a 2020 i posteriors. L'Acord de París: implicacions per al nostre sector agrari. El Reglament de Repartiment d'Esforços.  
  
III. Factors condicionants i tecnologies de producció.  
  
Tema 24. Fertilitzants.  
Normativa que regula la comercialització dels fertilitzants a Espanya. Tipus i tècniques de fertilització. Consum en l'agricultura valenciana. Limitacions econòmiques i mediambientals per al seu ús: ús racional dels fertilitzants. Fertirrigació comunitària: elements bàsics de la instal·lació i compatibilitat amb la producció ecològica. Ús de matèries fertilitzants nitrogenades en les explotacions agràries de la Comunitat Valenciana.  
Tema 25. Mètodes alternatius a la lluita química contra les plagues.  
Lluita biològica i lluita integrada. La Producció Integrada. Normativa reguladora a la Unió Europea, Espanya i Comunitat Valenciana. Objectius. Principis. Distribució geogràfica, produccions i rendiments en la Comunitat Valenciana. Requisits agronòmics. Situació actual i perspectives de futur.  
Tema 26. Mitjans de defensa fitosanitària.  
Tipus i característiques. Tècniques d'aplicació. Control periòdic de la maquinària de tractaments. Residus en aliments. Límit màxim de residus (LMR). L'ús sostenible dels productes fitosanitaris: Directiva 2009/128/CE i RD 1113/2012.  
El Pla d'Acció Nacional d'ús sostenible dels productes fitosanitaris. Programa de vigilància de la comercialització i ús de productes fitosanitaris.  
Tema 27. Llavors i plantes de reproducció vegetativa. Registre oficial de varietats. Espècies, varietats, tècniques de selecció i millora. Importància de la conservació i millora de les espècies i varietats, especialment del germoplasma autòcton. Tècniques de selecció, obtenció, multiplicació i protecció de noves varietats. Control sanitari del material vegetal. Organismes modificats genèticament (OGM).  
IV. Produccions Agrícoles i Ramaderes  
  
Tema 28. La ramaderia en la Comunitat Valenciana.  
Característiques i tipus. Principals orientacions productives. Distribució territorial. Tècniques de producció. Situació actual i perspectives de futur. El benestar animal: concepte i normativa. Mètodes d'observació i valoració en l'explotació. Especial referència a la Comunitat Valenciana.  
Tema 29. Sanitat animal en la Comunitat Valenciana.  
Normativa europea, espanyola i valenciana. Objectius. Principals malalties que afecten la ramaderia per àrees geogràfiques i orientacions productives. Programes de lluita i protecció. Laboratoris de sanitat ramadera.  
Tema 30. Citricultura.  
Distribució geogràfica, produccions i rendiments en la Comunitat Valenciana. Tècniques de producció. Espècies i varietats en la Comunitat Valenciana. Calendaris. Operacions de cultiu. La sanitat vegetal en la citricultura.  
Tema 31. Fructicultura i cultius emergents.  
Distribució geogràfica, produccions i rendiments en la Comunitat Valenciana. Espècies i varietats en la Comunitat Valenciana. Calendaris. Operacions de cultiu. Importància relativa dins del subsector agrícola valencià.  
Tema 32. Horticultura.  
Distribució geogràfica, produccions i rendiments en la Comunitat Valenciana. Espècies i varietats en la Comunitat Valenciana. Calendaris. Operacions de cultiu. Importància relativa dins del subsector agrícola valencià.  
Tema 33. Cereals, oleaginoses, lleguminoses, proteaginoses i farratges. Distribució geogràfica, produccions i rendiments en la Comunitat Valenciana. Tècniques de producció. Espècies i varietats en la Comunitat Valenciana. Calendaris, Inputs. Operacions de cultiu. Exigències mediambientals. Mecanització. Importància relativa dins del subsector agrícola valencià. Compatibilitat amb altres cultius. Perspectives de futur.  
Tema 34. Olivicultura i Viticultura.  
Distribució geogràfica, produccions i rendiments en la Comunitat Valenciana. Espècies i varietats en la Comunitat Valenciana. Calendaris. Operacions de cultiu. Importància relativa dins del subsector agrícola valencià.  
Tema 35. Sanitat vegetal.  
Reglament 2016/2031: aspectes relatius al règim fitosanitari intracomunitari. El RD 739/2021. Importació: organismes de quarantena, productes regulats, punts d'entrada autoritzats, determinació del Risc Fitosanitari. Certificat Fitosanitari. El Passaport fitosanitari: regulació normativa, moviment intracomunitari de vegetals, productes vegetals i altres. El Comité Fitosanitari Nacional. Les agrupacions per a tractaments integra.  
  
Atés que la present correcció d'errades incideix sobre aspectes fonamentals de les bases, i a fi de no causar perjudicis a les possibles persones interessades, s'acorda concedir novament el termini de vint dies hàbils per a la presentació de sol·licituds, comptats a partir de l'endemà de la publicació de la present en el Diari Oficial de la Generalitat Valenciana. Aquestes sol·licituds es formularan en la forma i amb els requisits establits en les bases de la convocatòria.  
Les persones que ja van presentar la corresponent instància per a la participació en les presents proves selectives, no serà necessari que realitzen cap altre tràmit ni que presenten nova sol·licitud.  
  
Segon  
Convocatòria 144/21: A2-16-03, Superior de gestió en acció social de l'administració de la Generalitat, escala Treball social, (pàgina 67890).  
El tema 8, omés per error, ha de quedar com segueix:  
  
Tema 8 «La Llei 19/2017, de 20 de desembre, de la Generalitat, de renda valenciana d'inclusió: Règim competencial i organitzatiu.»  
  
València, 6 de març de 2023.- La consellera de Justícia, Interior i Administració Pública: Gabriela Bravo Sanestanislao.